alexandrainst/scandi-wiki huggingface dataset:
Kishon

Kishon (hebraisk: נחל הקישון – Nachal HaKishon; arabisk: نهر المقطع – Nahr el-Mokatta; i den norske bibeloversettelsen: Kisjon-bekken) er en elv i Israel som flyter ut i Middelhavet ved byen Haifa.

Elveløp 
Kishon er om lag 70 kilometer lang, og har sin kilde ved Gilboafjellet øst i Israel. Den flyter i en vest-nordvestlig retning gjennom Jisreeldalen, og munner ut i Haifabukta. Nedbørfeltet på 1 110 km² omfatter mye av Jisreeldalen og det vestlige Galilea, samt deler av Karmelberget.

Historie 
Kishon er nevnt to ganger i Bibelen. Første kongebok 18:40 nevner henrettelsene av Baals profeter etter ordre fra Elia, og i Dommernes bok 5:21 vasker Kishon bort den kanaaneiske hæren.

Etter slutten av første verdenskrig var det en økning i tallet på jødiske kolonister i Palestina under den tredje aliyah. De som kom til Haifa ble holdt i karantene i teltleirer ved munningen av Kishon. Mange ble infisert med malaria, som området var beryktet for. Under Det britiske mandatet ble området rundt munningen industriområde i Haifa, med et energiverk, jernbaneverksted og et oljeraffineri for Iraq Petroleum Company.

Forurensing 
Kishon har vært alvorlig forurenset i nyere historie. På det verste var elva surere enn Coca-Cola, og tilstanden var så alvorlig at ingen livsformer overhodet kunne overleve. I det nye årtusen har israelske myndigheter satt i gang en storstilt rehabilitering av elva, og livet begynner nå å vende tilbake.

Referanser

Eksterne lenker 
 

Elver i Israel
Bibelske steder
Nedbørfelt til Middelhavet
Eliteserien i håndball for menn 2017/18

Eliteserien i håndball for menn 2017/18 var det øverste nivået i norsk herrehåndball 2017/18-sesongen. Ligaen besto av de 9 beste lagene fra GRUNDIGligaen 2016/17, de to beste lagene fra 1. divisjon 2016/17 og vinneren av 3. plass-laget i 1. divisjon 2016/17 og 10. plass-laget i GRUNDIGligaen 2016/17. Første avkast tok plass 6. september 2017, da Sandnes møtte Bækkelaget.

TV-rettighetene til Eliteserien 2017/18 var eid av TV2 og kampene ble vist på TV2, TV2 Sportskanalen og TV2 Sumo.

Tabellen

Sluttspill

Kvalifisering 

  –  30–27, 27–27. Sammenlagt 57–54, Bodø beholdt plassen.

Referanser 

Eliteserien i håndball for menn
Håndball i 2017
Håndball i 2018
Sport i Norge i 2017
Sport i Norge i 2018
Musikkforeningen Nidarholm

Musikkforeningen Nidarholm, stiftet 21. februar 1969 er et norsk janitsjarkorps.
De øver på Rosenborg skole.

Nidarholms historie strekker seg helt tilbake til lenge før dagens offisielle stiftelsesdato. 

I 1924 bestemmer en gruppe ungdommer fra Losje Nidarholm seg for å starte en egen musikkforening. 11 kamerater avholder korpsets første øvelse og velger et midlertidig styre 16. september i Norden-fjeldske Damskipsselskaps kaffeværelse. I begynnelsen leide de instrumenter: to Ess-kornetter, en B-kornett, ett althorn, to tenorer og en F-tuba for kr 42,- pr. år av Trondhjems Brandfunksjonærforening.

22. februar 1925 skulle det stemmes over innkommende navneforslag. Blant forslagene var Fram, Nidarhorn, Nidarholms lykke og Nidaros, men Nidarholm fikk flest stemmer og ble dermed korpsets navn.

Korpsets besetning vokste jevnt og trutt og besetningen ble også utvidet med treblåsere. I 1938 besto besetningen av 23 medlemmer, alle menn.

Under den 2. verdenskrig var det liten aktivitet, men kameratskapet eksisterte og 1. mai 1945 var Nidarholm i gang igjen, Første øvelse etter krigen ble avholdt allerede 9. mai.

På 1960-tallet var det vanskelig med rekruttering i flere korps i Trondheim, I 1962 besluttet de 10-15 musikerne som var igjen i Nidarholm derfor å slå seg sammen og samarbeide med Trondhjems Janitsjarkorps. Dette korpset besluttet noe senere å endre navn til Strinda Ungdomskorps.

I 1966 beslutter de opprinnelige medlemmene i Nidarholm å trekke seg ut av samarbeidet og opprette Musikkforeningen Nidarholm på nytt. Siden det ikke var søkt om såkalt "hvilende medlemskap" i det nasjonale forbundet i perioden, ble Nidarholm av Krets og Forbund betraktet som et nystartet korps med 30.10.1966 som ny offisiell stiftelsesdato.

Korpset er medlem av Norges musikkorps forbund og vant NM for janitsjarkorps 2019.

Referanser 

Norske musikkorps
Strusshamn Musikkforening

Strusshamn Musikkforening (SMF) er et janitsjarkorps fra Askøy som ble stiftet 4. april 1912.

Korpset er medlem av Norges musikkorps forbund og har flere ganger deltatt i NM for janitsjarkorps.

Korpset har rike tradisjoner i det lokale musikkmiljøet på Askøy, og kan vise til en lang rekke konserter hvor både lokale og nasjonale artister har medvirket.

I det årlige Norgesmesterskapet for janitsjarkorps har SMF siden 2018 konkurrert i elitedisvisjonen, etter å ha vunnet 2.dvisjon i 2012 og 1.divisjon i 2017. I 2018 presterte SMF 4.plass i elitedivisjonen og i 2019 ble det en 8.-plass, noe som betyr at SMF skulle spilt i elitedivisjonen for tredje år på rad i 2020. På grunn av situasjonen rundt koronaviruset ble NM for janitsjarkorps 2020 avlyst, men Strusshamn Musikkforening vil stille i Elitedivisjonen i 2021.

Korpsets musikalske leder per 2020 er Reid Gilje.

Norgesmesterskapet

Referanser

Eksterne lenker 
 Korpsets hjemmeside

Norske musikkorps
Etableringer i 1912
Kultur i Askøy
Musikk i Vestland
Geely Automobile

Geely Automobile, kinesisk 吉利汽車 Jílì Qìchē (tilsvarer omtrent «Lykkens automobil»), er en kinesisk bilprodusent som deltar i et joint venture med Zhejiang Geely Holding Group, et privat kinesisk foretak, og Geely Automobile Holding Limited, et selskap notert på Hongkongbørsen med juridisk adresse på Caymanøyene. Zhejiang Geely Holding Group var også blant kjøperne til Volvo Personvagnar. Geely eies av Li Shufu og hans sønn, men Li Shufu kontrollerer også 51 prosent av aksjene i det børsnoterte Geely Automobile Holding Limited gjennom konsortsiet Proper Glory Holding.

Geely Automobile som startet sin virksomhet i 1997 under navnet Guoron Holding, har utviklet seg til en av de største bilfabrikkene i Folkerepublikken Kina. På begynnelsen av 2000-tallet ble bilfabrikken Shanghai Maple Guorun Automobile dannet, og i 2003 etablerte Guron Holdings et joint venture sammen med Zhejiang Geely Holding Group. om bygging av biler i Zhejiang-provinsen. Selv om Geely Automobile er et privat foretak, så deltar det styrende kommunistpartiets partifeller i foretaket, på samme vis som i andre private foretak.

Geely var den første kinesiske bilfabrikken som var representert på Frankfurts bilmesse og Detroits bilmesse i 2006. Deres biler er blitt eksportert og solgt i visse land, men merkets debut i USA har sunket etter dårlige resultat i kollisjonstester. Det russiske motortidsskriftet 
AutoReview testet Geely Otaka (CK) med meget dårlig resultat.
Kollisjonen ble utført i 64 km/t, føreren og passasjeren ville bare hatt 10 % sannsynlighet for å overleve.

Modeller 
 Geely HQ 
 Geely MR 
 Geely BL 
 Geely PU 
 Geely CK 
 Geely MK 
 Geely FC 
 Geely Panda 
 Geely China Dragon 
 Emgrand EC7 
 Emgrand EC8 
 Maple Huapu 
 Maple Hisoon 
 Maple Marindo 
 Maple Hysoul

Galleri

Referanser
Verdenscupen i hurtigløp på skøyter 2017/18 – Verdenscupfinale

Verdenscuprunde seks som også er verdenscupfinalen av sesongen 2017/18 i hurtigløp på skøyter ble arrangert i Minsk Arena i Minsk, Hviterussland lørdag den 17. og søndag den 18. mars 2018.

Sammendrag 
Kvinner

Menn

Funksjonærer 
 Overdommere var Daniel Cabelduc, Sverige for kvinner og Hubert Kamml, Tyskland for menn.
 Startere var Roman Danilov, Russland for kvinner og Jouko Vesterlund, Finland for menn.

Referanser

Eksterne lenker 
 
 
 
 
Resultatlenker
 Menyside for parsammensetning og resultater på live.ISUresults.eu.
 Resultatmenyside for Verdenscup finale – 2017/18 i Minsk, Hviterussland på www.ISU.html.infostradasports.com
 Resultatmenysider på www.SpeedSkatingStats.com (engelsk) og på www.SchaatsStatistieken.nl (nederlandsk).

 Resultatmenyside for Verdenscup 6 – 2017/18 i Minsk, Hviterussland på SpeedskatingResults.com på engelsk
 Resultater for kvinner i gruppe A (med uavhengig eget poengsystem) samt for menn i gruppe A (med uavhengig eget poengsystem) på www.The-Sports.org på engelsk
Nyhetssammendrag fra International Skating Union
 0. dag (fredag 16. mars) forhåndsomtale
 
 1. dag (lørdag 17. mars)
 
 
 2. dag (søndag 18. mars)
 
 
Nyheter fra NRK Sport
 1. dag (lørdag 17. mars)
 
 
 2. dag (søndag 18. mars)
 

Mi
 
Artikler i skøytesportprosjektet
Capital T

Trim Ademi (født 1991 eller 1992 i Prishtina), bedre kjent under sitt artistnavn Capital T, er en albansk musiker og låtskriver. Han rapper og synger på sin egen Priština-influerte ghegisk-albanske dialekt.

Referanser 

Albanske musikere
Kosovoalbanere
John Olav Nilsen & Nordsjøen

John Olav Nilsen & Nordsjøen er et band fra Bergen som består av John Olav Nilsen, Einar Vaagenes, Lars Eriksen og Mikael Kanstad som ble innlemmet på et senere tidspunkt. De fleste medlemmene i bandet spilte tidligere sammen i bandet John Olav Nilsen & Gjengen.

Historie
Bandet ble startet i 2016 og befinner seg i den musikalske sjangeren Poprock. Deres første utgivelse var singelen Inn i min tid som ble utgitt 18. november 2016. Albumet Nordsjøen ble utgitt 17. februar 2017. Bandet gjennomførte en Norgesturné i etterkant av utgivelsen og spilte på en rekke festivaler sommeren 2017.

Bandet ga ut et livealbum, John Olav + Victoria (Live fra Victoria), 9.mars 2018. Innspilt under en konsert på Victoria Pub i Bergen under festivalen VillVillVest høsten 2017.

Diskografi

Album 
 Nordsjøen (2017)
 Det store i det små (2020)

Live album 
 John Olav + Victoria (Live fra Victoria) (2018)

Singler 
 Inn i min tid (2016)
 Paris, Bergen (2017)
 Sjansen i havet (2017)
 Fra vin til vann (Live fra Victoria) (2017)
 Glemt av gud (2019)
 Odyssé (2019)
 Den smale sti (2020)

Medlemmer 
 John Olav Nilsen
 Einar Vaagenes
 Lars Eriksen
 Mikael Kanstad
Nora Lovise Tårnesvik (live) (2017-2020)
Cato Furholm Lyngholm (live) (2017-2020)
Anti T

Referanser

Eksterne lenker 
 John Olav Nilsen & Nordsjøen på Facebook
 http://johnolavnilsen.no

Norske musikkgrupper
Band etablert i 2016
2016 i Norge
Neoplan Centroliner

Neoplan Centroliner er lavgulvbusser bygget av Neoplan først og fremst beregnet på bytrafikk.
De finnes som korte busser, som normalt lange busser, som boggibusser og som leddbusser med uike lengder.
Det finnes også varianter med to etasjer (dobbeltdekkere).

Modellen ble bygget mellom 1997 og 2009 og var de første to årene en testbuss/prototyp. På slutten av 1998 begynte modellen å bygges i serier og kalt Neoplan N44xx. I 2003 kom en ny generasjon kalt Neoplan N45xx som erstatter de normalt lange og leddede versjonene av N44xx. De korte versjonene av N44xx ble ikke bygget etter 2006, mens 45xx ble ikke bygget etter 2009.

Den siste generasjonen, som er basert på MAN Lion's City, kalles også Centroliner Evolution.

Chassiser er på den første generasjonenen samme som på de siste årsmodellene av Neoplan N4016/N4021, og på den siste generasjonen er det samme som på MAN Lion's City.

Galleri

Eksterne lenker
Centroliner, på Neoplans webbplats 

Bussmodeller
Kontrollert fylling

Kontrollert fylling var en metode for deponering av avfall. Metoden ble i Norge også kalt «Bradford-metoden», fordi teknikken ble hentet fra Bradford i England.

Fremgangsmåte 
Fremgangsmåten var slik at avfallet, både organisk og ikke-organisk som glass og hermetikk, ble lagt i såkalte «floer», det vil si rabatter som ikke skulle overstige en høyde på 2,5m. Disse «floene» ble deretter dekket til med stein, jord, slam og sand. Når dette var gjort skulle fyllinga presses sammen med tilgang på oksygen.

Nyvinningen med denne metoden å deponere avfall på, var at oksygenet i fyllingen vil starte en forråtnelsesprosess, der det organiske avfallet blir til jord. Andre fordeler var lite eller ingen lukt, på grunn av tettingen ovenfra etter hver arbeidsdag. Samtidig gjør forråtnelsesprosessen temperaturen så høy at det ikke blir problemer med skadedyr som fluer og rotter. Den store baksiden med den høye temperaturen er faren for branner og eksplosjoner.

Bruk i Norge 
I Norge ble metoden tatt i bruk i flere byer, Trondheim, Agder, Stavanger og Oslo. I Oslo ble metoden tatt i bruk allerede på 1930-tallet.

Den kontrollerte fyllingen fungerte fint før forbrukersamfunnet endret volumet og sammensetningen av avfallet som måtte håndteres. En kontrollert fylling krevde et nøye utført arbeid, noe som gikk greit for seg der avfallsmengdene ikke var for store. Et slikt deponi krevde store, ubrukte arealer som ikke var i tilknytning til vannkilder. En kontrollert fylling ble full i løpet av 10-12 år og ble deretter brukt som fundament for ulike samfunnsprosjekter, som sivil flyplass på Fornebu, militær flyplass på Kjeller, Rommensletta idrettspark.

Avvikling 
Metoden var arealkrevende og dermed vanskelig å bruke i byer med befolkningsvekst, med mindre og mindre arealer tilgjengelig. For Oslos del var arealmangel en av grunnene til avviklingen. Kombinert med at avfallet fikk større andel plast, papp og pair og industriavfall som egnet seg dårlig i fyllinger. Disse materialene brytes sakte ned eller ikke i det hele tatt. Samtidig ble manuell arbeidskraft dyrere enn maskinell arbeidskraft. Dette gjorde at avfallet ikke ble pakket effektivt sammen, men fikk store mengder oksygen. Lokket med jord og sand ble på sin side pakket så hardt sammen at det ikke ble noen lufting, dermed startet en anaerob forråtnelse som igjen skaper metangass.

I Oslo ble disse fyllingene, på grunn av lettantennelig avfall, industriavfall, papp og papir, stadig utsatt for branner. Løsningen ble forbrenningsanlegget på Haraldrud, som med tiden fikk avansert rensing av utslippene.

I Bergen gikk Renovasjonsverket over til det som blir kalt DANO-anlegget. Der ble avfallet kvernet og i stor utstrekning brukt som kompostjord.

Ettervirkninger 
Mye avfall som ikke burde blitt deponert har i mange tilfeller blitt det, noe som igjen har skapt problemer med sigevann og skadelige gassutslipp, hovedsakelig av metangass.

Gassproblematikken har gjort seg gjeldende for blant annet beboerne i leilighetene som er bygget oppå den gamle kontrollerte fyllinga på Skedsmo.

Referanser 

Avfall
Gullsnutten

Gullsnutten er en norsk prisutdeling til norske youtubere. Den sendes på NRK. Prisen ble delt ut første gang i 2015.

Historie

2015 
Gullsnutten ble første gang sendt på TVNorge 15. februar 2015 dagen etter at YouTube kunne feire tiårsjubileum som kanal. Prisutdelingen var første gang Norges beste «youtubere» ble hedret på TV.
Bak initiativet stod det norske YouTube-nettverket Nordic Screens, som er bygget opp av tidligere kanaldirektør i TV 2 Nils Ketil Andresen.

De nominerte var enten norske eller bosatt i Norge, og vinnerne ble plukket ut av en uavhengig komite. Utdelingen ble ledet av Odd-Magnus Williamson og Henrik Thodesen. Det ble delt ut priser i syv kategorier.

Programmet ble sendt samtidig med Hvem tror du at du er på NRK1 og Robinsonekspedisjonen og TV 2 Nyhetene på TV 2 og hadde 130.000 seere søndag kveld. Gullsnutten ble også strømmet direkte på TV Norges YouTube-kanal og hadde 16. februar 2015 hatt i underkant av 4000 visninger. Prisutdelingsshowet ble karakterisert som «en gedigen flopp» og TV-ekspert Ruben Solbak Lisøy i mediebyrået MEC uttalte til Nettavisen at «[d]et er første og sannsynligvis siste gang vi ser dette TV-programmet».

2016 
Gullsnutten 2016 ble dette året sendt på NRK og progammet ble ledet av Christian Mikkelsen og Kristine Riis fra Underholdningsavdelingen.

2017 

Gullsnutten 2017 ble ledet av komiker Lars Berrum. I 2017 prøvde de seg på å også nominere Instagram- og Facebook-kjendiser, uten at dette ble noen stor suksess.

2018 
I 2018 uttalte Andreas Hatlevik, innholdsansvarlig i Nordic Screens og styreleder i stiftelsen Gullsnutten, at det hadde vært en tydelig utvikling fra starten i 2015 hvor gamerne dominerte. Feltet hadde blitt større og i 2018 kom jentene for fullt på YouTube i Norge. Innholdet var blitt mer variert og originalt.

Gullsnutten 2018 ble sendt av NRK 14. april fra Store Studio i Oslo. Martin Holmen var programleder.
I 2018 ble kategorien «årets serie» introdusert.

2019 
Gullsnutten 2019 ble avholdt på Gjøvik 15. august med Lydia Gieselmann, Stian Sandø og Shafqat, aka. Arman Surizehi som programledere. Ved en feil ble Murdrocks lest opp som vinner av årets serie, men dette ble rettet opp etter sendingen. Før utdelingen var Gullsnutten på turné i Norge. Deltakere på turnéen var blant annet Agnetesh, Dennis Vareide, Kattekryp, Kristine Bremnes, Kong Halvor, Mina Jacobsen, Murdrocks, RobTheSir, Nellie, Sandra Thoen og Woldelige Ole.

Prisutdelinger

Referanser

Eksterne lenker 
 

YouTube
Sivert Urne

Sivert Knudsen Urne til Raarup (født 14. april 1603 på Halsted kloster, død 6. februar 1661 i Vindekilde) var en dansk riksråd og officer, fra 1650–1655 lensmann (lensherre) i Norge.

Lensherre 
Han var sønn av lensmann Knud Axelsen Urne (1564–1622) og hustru Margrethe Eilertsdatter Grubbe (1568–1654). I 1624 ble han hoffjunker hos Christian IV og til like kammerjunker hos den udvalgte prins. I 1628 ble han overskjenk hos kongen, men fratrådte samme år fordi han var blitt utnevnt til høvedsmann på Malmøhus. I 1632 fikk han Roskildegård i forlening som han i 1641 ombyttet med Tryggevælde Len. I 1650 fratrådte han dette for i stedet å overta Bratsberg og Gimsø kloster i Norge, hvor han tok opphold på Søboden eller Tollboden ved Eidet, Skien. Han beholdt de norske lenene frem til 1655 hvor han vendte tilbake til Danmark som lensmann på Odensegård som han i 1658 endelig ombyttet med Dragsholm Len.

Militær karriere 
I 1632 ble han løytnant ved Niels Trolles kompani av den sjællandsje rosstjeneste. Året etter ble han rittmester på Sjælland hvilket han var frem til 1643, hvor han som marskalk ledsaget grev Valdemar Christian på dennes frierferd til Moskva. Året etter vendte han tilbake hvor han som oberstløytnant deltok i krigen med Sverige. I 1650 var han oberst ved rosstjenesten mens han i 1660 ble opptatt i Rigsrådet. Heretter ble han ridder av elefantordenen og rigsstaldmester. Sistnevnte embete ble nedlagt ved Urnes død i 1661. Han ble begravet i Sengeløse kirke på Sjælland og har fått oppkallt Sivert Urnesvei  i Skien etter seg.

Ekteskap 
Urne var gift to ganger: Første gang med Helvig Hansdatter Lindenov til Juulskov (d. 1646), datter av riksråd Hans Johansen Lindenov (d. 1642), annen gang med en venninne av dronningen, Cathrine Caisdatter Sehested fra Petersdorf (d. 1670).

Referanser 

Danske riksråder
Lensherrer
Riddere av Elefantordenen
Slekten Urne
Skiens historie
Varghammartunnelen

Varghammartunnelen er en ca. 300 meter lang nedlagt veitunnel i Rauma kommune, på tidligere E136 (daværende E69). Tunnelen ble stengt i 1989 etter at et steinskred tok et menneskeliv ved utgangen av Runehamartunnelen. Steinskredet ble aldri ryddet, og veien ble stengt for godt. Den er i dag brukt til oppbevaring av matriell for Statens vegvesen, og som adkomst til Runehamar testtunnel, som ligger 200 meter fra Varghammartunnelen.

Den var den midterste tunnelen på den gamle veien rundt Innfjordtunnelen.

Denne rasfarlige strekningen, som også omfattet Skafonntunnelen og Runehamartunnelen, ble erstattet av den 6,6 kilometer lange Innfjordtunnelen som åpnet i  1991. Under byggingen av den nye tunnelen ble det opprettet et midlertidig fergesamband mellom Innfjorden og Veblungsnes.

Se også 

 Innholmtunnelen
 Veitunneler i Norge

Kilder 
 Vegvesenets vegkart
Runehamar testtunnel PDF hos vegvesenet 
 https://www.nb.no/items/URN:NBN:no-nb_digibok_2008101304018 (s.361-363)

Eksterne lenker 
 Varghammartunnelen på Norgeskart

Veitunneler i Møre og Romsdal
Veier i Rauma
Nedlagte veitunneler i Norge
Ingrid Ovedie Volden

Ingrid Ovedie Volden (født 9. september 1981) er en norsk forfatter. Hun debuterte med barne-/ungdomsromanen Alt som teller i 2016, og fulgte opp med Hjertet er en knyttneve i 2017. Begge er utgitt på Aschehoug forlag. For «Alt som teller» ble Volden nominert til Kulturdepartementets debutantpris.

Om Alt som teller skrev Dagbladets kritiker Maja Troberg Djuve at Volden er et nytt fortellertalent, mens Adresseavisens Ørjan Greiff Johnsen omtalte boken som en «sterk, morsom, sår og svært godt fortalt barnebokdebut». Under overskriften Leselykke! skrev forfatter Bjørn F. Rørvik at «dette er en av de bøkene som gjør det verdt å holde på med nettopp lesing». Også Hjertet er en knyttneve høstet strålende anmeldelser. NRKs Anne Cathrine Straume skriver at boken er «en kjærlighetsroman å elske» og at «dette er litteratur som slår». Dagbladets Cathrine Krøger fremhever Voldens originale bildebruk og skriver at boken er «den fineste ungdomsromanen jeg har lest på lenge». Adresseavisens Ørjan Greiff Johnsen mener at Volden med denne romanen markerer seg som en av de virkelig gode og viktige stemmene i norsk barne- og ungdomslitteratur.

Voldens bøker er solgt til flere land, deriblant Danmark, Sverige, Tyskland, Færøyene, Russland, Makedonia og Bulgaria.

Volden er utdannet statsviter, og har i flere år vært musikkspaltist og -anmelder i blant annet Klassekampen og Morgenbladet .

Bibliografi 
 2016: Alt som teller, Aschehoug
 2017: Hjertet er en knyttneve, Aschehoug
 2020: Et sted bak sola, Aschehoug

Priser og utmerkelser 
 Nominert til Kulturdepartementets debutantpris 2016 for Alt som teller
 Bokhandelens barne- og ungdomsbokstipend 2018
Die Zeit og Radio Bremens Kinder- und jugendbuchpreis LUCHS i januar 2019 for Unendlich mal, unendlich mal mehr - den tyske oversettelsen av debutboken "Alt som teller"

Referanser

Kilder 
 Presentasjon av Ingrid Ovedie Volden i Forfatterkatalogen på Forfattersentrums nettsider

Eksterne lenker 
 Ingrid Ovedie Volden hos Aschehoug forlag
 Ingrid Ovedie Volden hos Oslo Literary Agency
 Ingrid Ovedie Volden  som musikkritiker i Morgenbladet

Norske forfattere
Shanghai Maple

Shanghai Maple (kinesisk: 上海華普汽車; også Shanghai Maple Guorun Automobile eller Shanghai Maple Automobile, SMA) er en kinesisk bilfabrikk, eiet av Geely Automobile og Geely Holding Group. Foretaket startet sin virksomhet i år 2000 og hadde i 2009 omkring 2 200 ansatte ved fabrikken og hovedkontoret i Shanghai. Geely lanserte Shanghai Maple som sitt billigere merke. Da deres utdaterte Citroën ZX-kopier aldri lyktes så bra, begynte Geely delvis å fase ut Maple-merket i 2010 og erstattet det med budsjettbilen Englon.

Sanghai Maple begynte med eksport i 2007, først til Egypt, hvor bilene ble markedsført som C51 (saloon) og C52 (saloon med Audi type front). En sportslig R80 hardtop og R81 saloon ble eksportert til andre land, inklusive Russland og Chile.

I februar 2013 annonserte Shanghai Maple og Kandi Technologies at begge var enige om et 50:50 joint venture, kalt «Zhejiang Kandi Electric Vehicles Investment», med en opprinnelig registrert aksjekapital på 1 milliard yuan (160 millioner dollar). Denne skulle ha fokus på forskning, utvikling, produksjon, markedsføring og salg av elektrisk drevne kjøretøyer på det kinesiske innlandsmarkedet. Denne avtalen ble underskrevet 22. mars 2013.

Referanser

Kinesiske bilprodusenter
Folkerepublikken Kina
Selskaper etablert i 2000
Rognsundet

Rognsundet (nordsamisk: Čoalmmenuorri, historisk også skrevet Čoalmenuorri) er et sund i Alta kommune i Finnmark. Det ligger mellom Stjernøya i vest og Seiland i øst. Sundet er rundt 20 kilometer langt og strekker seg fra Sørøysundet i vest til Altafjorden i øst.

Det er bosetting ved Rognsundet på begge øyene. På Seiland bor de på Altneset, mens på Stjernøya bor de i Store Kvalfjord, Nordmannsneset og Pollen. På Altneset ligger Rognsund kirke.

Rognsundkofta 
Rognsundet har også en egen samedrakt som er kalt Rognsundkofta, eller på nordsamisk Čoalmmenuorri gákti.

Referanser 

Sund i Troms og Finnmark
Altas geografi
Bosetninger i Alta
Gibostad fort

Gibostad kystfort er et nedlagt kystartillerifort på Gibostad på Senja i Senja kommune i Troms og Finnmark.

Gibostad Fort ble i 2008 solgt tilbake til opprinnelig eiendom og familien Larsen Olsen som i dag driver Vardnes Urtegård. Fortet og tilhørende eiendom delte familien Larsen sin eiendom i to inntil Tine Larsen kjøpte denne tilbake i 2008. Vardnes Urtegård drives 100% økologisk med flere villmarksfelt for høsting. Fortet er ikke åpent for besøk enda og eiendommen er i dag privat med flere gjestehus som er utleid.

Kystfort i Norge
Senja kommunes geografi
Troms' historie
Festningsverk i Troms og Finnmark